Demi Moore

Demi Gene Moore (født Guynes; 1962) er en amerikansk skuespillerinne. Hun fikk stjernestatus etter en rekke tenåringsfilmer i 1980-årene og vokste opp til å bli en av de mest kjente skuespillerinnene i 1990-årene i Hollywood. Moore har vært gift tre ganger – første gang med tekstforfatteren Freddy Moore, andre gang med skuespilleren Bruce Willis og tredje gang med skuespilleren Ashton Kutcher.

 Biografi 
 Tidlig liv 
Moore ble født i Roswell i New Mexico, men tilbragte mye av barndommen og tenårene i forstedene til Pittsburgh. Hun hadde en problemfylt oppvekst. Hennes biologiske far, Charles Harmon, som var arbeidsledig og spilleavhengig, forlot Moores mor, Virginia, etter å ha vært gift med henne i bare to måneder, før Moore ble født. Som et resultat av dette fikk Moore etternavnet til stefaren, Danny Guynes, på dåpsattesten. Danny Guynes, som begikk selvmord i 1980, byttet ofte jobb, noe som førte familien på flyttefot totalt 40 ganger. Moores foreldre var også alkoholikere og kranglet og slåss ofte. For å forverre tilstanden måtte Moore bruke lapp over et øye i et forsøk på å korrigere sjeløydhet. Synet ble senere rettet opp med to øyeoperasjoner.

Moores familie slo seg ned i Los Angeles i 1976. Da Moore var seksten år gammel overtalte venninnen Nastassja Kinski henne til å slutte på skolen for å bli skuespillerinne. Etter å ha sluttet på skolen arbeidet Moore som pinupjente, modell i Europa og hos et inkassobyrå.

 Karriere 
Tidlig i 1980-årene poserte Moore i en rekke mykpornografiske fotografier. Disse ble ikke gitt særlig mye oppmerksomhet før etter at hun ble kjendis, og de ble etter hvert publisert i et tysk magasin og senere i Nord-Amerika. Moores filmdebut var i 3-D-filmen Parasite fra 1982, som var en suksess på drive-in-kinoene i USA og spilte til slutt inn over 6 millioner $. Moore ble imidlertid ikke viden kjent før hun fikk rollen som «Jackie Templeton» på ABCs såpeopera General Hospital fra 1982 til 1983.

Moore var i disse årene sterkt avhengig av kokain, en avhengighet som varte fram til 1985, da filmregissør Joel Schumacher sparket henne fra settet til filmen St. Elmo's Fire etter at hun hadde ankommet sterkt beruset. Hun trakk seg tilbake for avvenning og kom tilbake ren etter en uke. Moore måtte signere en kontrakt som sa at hun ikke ville misbruke alkohol og narkotika, en avtale som snudde livet hennes på hodet.

I en periode i løpet av 1990-årene var Moore en av de best betalte skuespillerinnene i Hollywood. Hun hadde en rekke suksesser i kinosalene, inkludert Ghost, Et spørsmål om ære og Uanstendig forslag, og hun var den første skuespillerinnen som nådde en lønn på 10 millioner dollar. Moores rykte fikk en skrape da hun hadde hovedrollen i filmer som Skammens merke, Et medlem av juryen, Striptease og G.I. Jane, filmer som var fiaskoer i kinosalene og fikk blandede kritikker.

I august 1991 opptrådte Moore naken på omslaget til Vanity Fair, syv måneder gravid med datteren Scout LaRue, en opptreden som fikk enorm oppmerksomhet. Bildet ble parodiert flere ganger, men også andre imitasjoner kom fram da andre gravide kjendiser lot seg avbilde nakne. Moore ble også avbildet på omslaget til Vanity Fair i august 1992, da kun iført en kroppspåmalt «dress».

Etter en pause fra skuespillerkarrieren kom Moore tilbake på skjermen som et tidligere medlem av Charlie's Angels i 2003-filmen Charlie's Angels: Full Throttle.

 Personlig liv 
I august 1979 begynte Moore å gå ut med rockemusikeren Freddy Moore. De to giftet seg i februar 1980, og Demi tok etternavnet hans. Forholdet varte bare i seks år, før Moore begynte å gå ut med skuespiller Emilio Estévez og begynte prosessen med skilsmisse i 1985. Hun har også gått ut med skuespiller John Stamos da de to arbeidet sammen på General Hospital.

Den 21. november 1987 giftet Moore seg med skuespilleren Bruce Willis. Paret har tre døtre, Rumer Glenn, Scout LaRue og Tallulah Belle. Willis og Moore tok ut skilsmisse i 2000.

Moore giftet seg i 2005 med Ashton Kutcher, et forhold som fikk tabloidene til å slå opp stort om aldersforskjellen mellom de to. Moore og Kutscher gikk fra hverandre i 2011 og ble skilt i 2013. 

 Utvalgt filmografi 
 År  Tittel  Originaltittel  Rolle  Merknader 2011 Margin Call   Sarah Robertson  2006 Bobby   Virginia Fallon  2003  Charlie's Angels: Full Throttle   Madison Lee  2000  Passion of Mind   Martha Marie/«Marty» Talridge  1997  Harry bit for bit  Deconstructing Harry  Helen/Harrys personlighet  G.I. Jane   Lt. Jordan O'Neil  1996  Beavis and Butt-Head Do America   Dallas Grimes  (stemme)If These Walls Could Talk   Claire Donnelly  TV-film Striptease   Erin Grant  Ringeren i Notre Dame  The Hunchback of Notre Dame  Esmeralda  (stemme) Et medlem av juryen  The Juror  Annie Laird  1995  Now and Then   Samantha  Skammens merke  The Scarlet Letter  Hester Prynne  1994  Avsløringen  Disclosure  Meredith Johnson  1993  Uanstendig forslag  Indecent Proposal  Diana Murphy  1992  Et spørsmål om ære  A Few Good Men  Lt. Cdr. JoAnne Galloway  1991  The Butcher's Wife   Marina Lemke  Mortal Thoughts   Cynthia Kellogg  Nothing but Trouble   Diane Lightson  1990  Ghost   Molly Jensen  1989  Vi er ingen engler  We're No Angels  Molly  1988  Det syvende tegnet  The Seventh Sign  Abby Quinn  1986  Vi fikser banken || Wisdom || Karen Simmons ||
|-
| One Crazy Summer || || Cassandra Eldridge ||
|-
| Forleden natt.. || About Last Night... || Debbie ||
|-
| 1985 || St. Elmo's Fire || || Jules ||
|-
|rowspan="2"| 1984 || No Small Affair || || Laura Victor ||
|-
| Skyld på Rio || Blame It on Rio || Nicole «Nikki» Hollis ||
|-
|rowspan="2"| 1982 || Hjelp vi opererer || Young Doctors in Love || Den nye lærlingen || (cameo)
|-
| Parasite''   Patricia Welles 

 Referanser 

 Eksterne lenker 

 Delight.coms fødselsdagsoppslag om Demi Demis stil og moteinnflytelse på Delight.com

Kategori:Skuespillere fra USA
Kategori:Modeller fra USA
Kategori:Personer fra Chaves County i New Mexico
Kategori:Personer fra Pittsburgh
Kategori:Razzie-vinnere